拜仁準備PlanB 高路斯取代杜曹
2024年04月08日 23:01
東網電視
更多新聞短片
拜仁將會搵高路斯接手拜仁。(Getty Images)
拜仁慕尼黑今季得番歐聯仲有爭標機會,據報佢哋如果今歐聯8強首回合大比數輸畀阿仙奴,拜仁就會立即啟動Plan B,今夏離隊嘅主帥杜曹將會提早落鑊,改由名宿高路斯帶隊應付餘下賽事。
拜仁上場德甲輸畀升班球隊海登咸,落後利華古遜16分,雖然話球隊爭標機會早已名存實亡,但杜曹領軍表現實在太差,士無鬥志,拜仁高層喺早已宣布杜曹教埋今季解約嘅情況下,仲有個Plan B方案備用,就係提早辭退杜曹。
據報道,如果拜仁喺歐聯8強首回合對阿仙奴,以大比數落敗的話,就會即時解僱杜曹,唔會再畀佢執教,傳奇球星高路斯將會接手球隊。
高路斯掛靴後做過德國隊同拜仁助教,前年做過奧地利一支球隊主帥,雖然執教經驗尚淺,但勝在係球隊名宿,壓得住場,會方認為搵佢好過繼續畀杜曹教。至於高路斯會否上任,就要睇球隊嚟緊對阿仙奴踢成點。